**Ministru kabineta noteikumu projekta**

**“Grozījumi Ministru kabineta 2014. gada 7. janvāra noteikumos Nr. 16 “Trokšņa novērtēšanas un pārvaldības kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2014. gada 7. janvāra noteikumos Nr. 16 “Trokšņa novērtēšanas un pārvaldības kārtība” (turpmāk – noteikumu projekts) ir izstrādāts ar mērķi pārņemt nacionālajā normatīvajā regulējumā Eiropas Savienības noteiktās prasības par kopīgām trokšņa novērtēšanas (aprēķina) metodēm, kas aizstāj līdz šim ieteicamās trokšņa novērtēšanas (aprēķina) pagaidu metodes trokšņa stratēģisko karšu izstrādē.Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Komisijas 2015. gada 19. maija Direktīva (ES) 2015/996, ar ko nosaka kopīgas trokšņa novērtēšanas metodes saskaņā ar Eiropas Parlamenta un Padomes Direktīvu 2002/49/EK (turpmāk – direktīva 2015/996).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 7. janvāra noteikumu Nr. 16 “Trokšņa novērtēšanas un pārvaldības kārtība” (turpmāk – MK noteikumi Nr. 16) 1. pielikuma 6. punktā ir noteiktas Latvijā izmantojamās trokšņa novērtēšanas (aprēķinu) metodes atbilstoši Eiropas Parlamenta un Padomes 2002. gada 25. jūnija direktīvas 2002/49/EK par vides trokšņa novērtēšanu un pārvaldību (turpmāk – direktīva 2002/49/EK) 6. pantam un II pielikumam “Trokšņa rādītāju novērtēšanas metodes”. Direktīvas 2002/49/EK 6. pants noteic, ka līdz kopīgu trokšņa novērtēšanas (aprēķinu) metožu pieņemšanai trokšņa stratēģisko karšu izstrādē ir izmantojamas ieteicamās novērtēšanas (aprēķinu) pagaidu metodes, kas uzskaitītas direktīvas 2002/49/EK II pielikumā. Noteikumu projekts paredz:1. Direktīvas 2015/996 prasību par kopīgu trokšņa novērtēšanas (aprēķinu) metožu piemērošanu trokšņa stratēģisko karšu izstrādē nacionālajā normatīvajā regulējumā, kas aizstāj līdz šim piemērojamās ieteicamās trokšņa novērtēšanas (aprēķinu) pagaidu metodes.

Saskaņā ar direktīvas 2002/49/EK 1. pantu tās mērķis ir nodrošināt kopēju pieeju vides trokšņa iedarbības noteikšanai, veicot trokšņa kartēšanu ar Eiropas Savienības dalībvalstīm kopējām vērtēšanas metodēm. Saskaņā ar direktīvas 2002/49/EK 6. pantu Eiropas Komisija, pārskatot direktīvas 2002/49/EK II pielikumu, paredz kopējās vērtēšanas metodes, t.i., paredz kopējas vērtēšanas metodes trokšņa rādītāju Ldvn un Lnakts vērtību noteikšanai attiecībā uz rūpniecības, lidaparātu, autosatiksmes un dzelzceļa radīto troksni. Direktīvas 2015/996 pielikums aizstāj direktīvas 2002/49/EK II pielikumu. Noteikuma projekts paredz papildināt MK noteikumus Nr.16 ar jaunu punktu par kopīgu vides trokšņa rādītāju aprēķinu metožu izmantošanu trokšņa stratēģisko karšu izstrādē un jaunu pielikumu, ar ko nosaka kopīgas vides trokšņa rādītāju aprēķinu metodes.2. Lai nodrošinātu skaidrāku MK noteikumu Nr. 16 piemērošanu un pietuvinātu vides trokšņa emisijas datu (ievades datu) mērījumu principu īstenošanu saskaņā ar direktīvas 2015/996 pielikuma 4. nodaļu “Mērīšanas metodes” noteikumu projekts paredz svītrot MK noteikumu Nr. 16 6.5. apakšpunktu, 1. pielikuma 3. un 4. punkts, 2. pielikuma 1. piezīmi par nosacījumiem ekvivalentā nepārtrauktā skaņas spiediena līmeņa rādītāja LAeqT (aprēķina, balstoties uz vairāku atsevišķu trokšņa notikumu skaņas ekspozīcijas līmeņu mērījumiem) piemērošanas īpašos nosacījumus vides trokšņa novērtēšanā.3. Direktīva 2015/996 nosaka vides mērījumiem izmantojamos principus. MK noteikumos Nr. 16 vides trokšņu mērījumiem izmantojamās metodes ir noteiktas, kā tiešā atsauce, norādot publikācijas gadu. Saskaņā ar Ministru kabineta 2016. gada 21. septembra rīkojumu Nr. 534 “Par konceptuālo ziņojumu “Par Latvijas nacionālās standartizācijas sistēmas pilnveidošanu”” 3. punktu noteikumu projekts paredz MK noteikumu Nr. 16 7. punktu izteikt jaunā redakcijā, papildināt ar jaunu 7.1 punktu un izteikt jaunā redakcijā MK noteikumu Nr. 16 1. pielikuma 7. punktu. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija. |
| 4. | Cita informācija | Sagatavots Ministru kabineta sēdes protokollēmuma projekts par informatīvā ziņojuma “Par vides trokšņa regulējuma izstrādi” nepieciešamību ar mērķi nodrošināt kopīgu izpratni par vides trokšņa regulējuma ietvaru, aktualizēt vides trokšņa pārvaldības jautājumus (tai skaitā, izmantoto terminoloģiju, kārtību trokšņa stratēģisko karšu izstrādei, rīcības plānu izstrādei, trokšņa novērtēšanai telpās) un izstrādāt turpmākās rīcības problēmjautājumu risināšanai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt  | MK noteikumu Nr. 16 III daļa nosaka prasības trokšņa stratēģisko karšu izstrādei autoceļam, dzelzceļa līnijai, lidostai un aglomerācijai, un, atbilstoši MK noteikumu Nr. 16 4. punktam prasības par trokšņa stratēģisko karšu izstrādi ir attiecināmas uz: - aglomerācijas teritoriju, kurā iedzīvotāju skaits pārsniedz 100 000 un iedzīvotāju blīvums pārsniedz 500 iedzīvotāju un kvadrātkilometru;- reģionālas, valsts vai starptautiskas nozīmes autoceļu, uz kura satiksmes intensitāte ir vairāk nekā trīs miljoni transportlīdzekļu gadā;- dzelzceļa līniju, uz kuras satiksmes intensitāte ir vairāk nekā 30 000 vilcienu sastāvu gadā; - pasažieru lidostu, kurā notiek gaisakuģu pārvietošanās (pacelšanās vai nosēšanās) vairāk nekā 50 000 reižu gadā, izņemot pārvietošanos, ko tikai mācību nolūkā veic vieglās lidmašīnas.Direktīvas 2002/49/EK 6. pants nosaka prasību par kopēju trokšņa novērtēšanas (aprēķinu) metožu izmantošanu trokšņa kartēšanā. Direktīvas 2002/49/EK 7. pants nosaka pienākumu izstrādāt trokšņa stratēģiskās kartes.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekmes uz tautsaimniecību. Noteikumu projekts nemaina līdzšinējo trokšņa stratēģisko karšu izstrādes kārtību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek ieviesta Eiropas Komisijas 2015. gada 19. maija Direktīva (ES) 2015/996, ar ko nosaka kopīgas trokšņa novērtēšanas metodes saskaņā ar Eiropas Parlamenta un Padomes Direktīvu 2002/49/EK (jāpārņem līdz 2018. gada 31. decembrim). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1. **tabula**

**Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2015. gada 19. maija Direktīva (ES) 2015/996, ar ko nosaka kopīgas trokšņa novērtēšanas metodes saskaņā ar Eiropas Parlamenta un Padomes Direktīvu 2002/49/EK (jāpārņem līdz 2018. gada 31. decembrim) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2015/996 Pielikums | Noteikumu projekta 11. punkts | Pārņemts pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Eiropas Komisijas 2015. gada 19. maija Direktīva (ES) 2015/996, ar ko nosaka kopīgas trokšņa novērtēšanas metodes saskaņā ar Eiropas Parlamenta un Padomes Direktīvu 2002/49/EK ministrija informēs Eiropas Komisiju par direktīvas prasību pārņemšanu valsts tiesību aktos. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, noteikumu projekts tika publicēts Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) 2018. gada 23. novembrī.  |
| 3. | Sabiedrības līdzdalības rezultāti | Sabiedrības līdzdalības rezultātā nav saņemti iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS “Latvijas Valsts ceļi”, VAS “Latvijas Dzelzceļš”, VAS “Starptautiskā lidosta “Rīga”” un aglomerācijas teritorijas ar vairāk nekā 100 000 iedzīvotāju attiecīgā pašvaldība (Rīgas pilsēta) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un reģionālās attīstības ministrs Juris Pūce

Dipāne 67016415

judite.dipane@varam.gov.lv